**Oznámenie** **k podávaniu žiadostí o prijatie detí**

**do Materskej školy, Prečín 275,** **na školský rok 2019/2020**

V súlade s § 59 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, ako aj v súlade s § 3 ods. 2 vyhlášky MŠ SR č. 306/2008 Z. z, o materskej škole, sa prijímanie detí do materskej školy v zriaďovateľskej pôsobnosti Obce Prečín **uskutoční**

**v termíne od 30. apríla 2019 do 31. mája 2019**

Dieťa sa do materskej školy prijíma **na základe písomnej žiadosti zákonného zástupcu dieťaťa.** Spolu s písomnou žiadosťou o prijatie dieťaťa do materskej školy zákonný zástupca predkladá riaditeľke materskej školy aj **potvrdenie o zdravotnom stave dieťaťa** od všeobecného lekára pre deti a dorast, ktorého súčasťou je **aj údaj o povinnom očkovaní. Ak ide o dieťa so špeciálnymi výchovno-vzdelávacími potrebami,** zákonný zástupca **predloží aj** **vyjadrenie príslušného zariadenia výchovného poradenstva a prevencie.** Osobná účasť detí na zápise do materskej školy nie je potrebná.

**Tlačivo žiadosti** si zákonný zástupca môže vyzdvihnúť v materskej škole, alebo si ho stiahnuť z internetovej stránky Obce Prečín: [www.precin.eu](http://www.precin.eu)

**Podmienky prijímania detí do materskej školy**

V súlade s § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa budú **prednostne prijímať:**

* **deti, ktoré dovŕšili piaty rok veku,**
* **deti s odloženým začiatkom plnenia povinnej školskej dochádzky,**
* **deti s dodatočne odloženým začiatkom plnenia povinnej školskej dochádzky.**

Okrem týchto zákonom stanovených podmienok prijímania detí do materskej školy riaditeľka materskej školy, v súlade s § 3 ods. 2 vyhlášky MŠ SR č. 306/2008 Z. z. o materskej škole a po prerokovaní v pedagogickej rade školy, určila **ostatné podmienky prijímania detí.** Ďalej budú uprednostnené deti, ktoré

* **sú staršie ako tri roky,**
* **majú súrodencov v materskej škole.**

V prípade zvýšeného záujmu zákonných zástupcov o prijatie dieťaťa do materskej školy sa prijímanie detí uskutoční **náhodným výberom** po prerokovaní v pedagogickej rade.

**Počet detí,** ktoré môžu byť do materskej školy prijaté, závisí **od kapacitných možností** materskej školy. **Deti mladšie ako tri roky** (teda deti od dvoch rokov veku)možno prijať len vtedy, ak sú uspokojené žiadosti zákonných zástupcovdetí, ktoré dovŕšili piaty rok veku, detí s odloženým začiatkom plnenia povinnej školskej dochádzky, detí s dodatočne odloženým začiatkom plnenia povinnej školskej dochádzky, detí vo veku od troch rokov, a **ak je ešte voľná kapacita materskej školy a dieťa má osvojené základné hygienické návyky.**

**Písomné rozhodnutie** o prijatí alebo neprijatí dieťaťa na predprimárne vzdelávanie oznámi riaditeľka materskej školy zákonnému zástupcovi najneskôr **do 30. júna 2019**.

Daniela Beniaková, riaditeľka materskej školy